《沈郡公膺覃恩封典》
明代·卢龙云

三年绩未上，已下紫泥书。来暮歌分虎，恩深念佩鱼。

前星依北极，薄海庆东储。布诏周蓬巷，承纶及草庐。

褰帷仍露冕，赐盖并高车。异等空增秩，应知汉不如。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。